Document ID: 31999R1093

NEUVOSTON ASETUS (EY) N:o 1093/1999,
annettu 30 päivänä maaliskuuta 1999,
tiettyjen EHTY-terästuotteiden vientiä Puolan tasavallasta Euroopan yhteisöön koskevan kaksinkertaisen tarkkailun järjestelmän käyttöönottamisesta 1 päivän huhtikuuta ja 31 päivän joulukuuta 1999 väliseksi ajaksi
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
Euroopan yhteisöjen ja niiden jäsenvaltioiden sekä Puolan tasavallan assosiaatiosta tehty Eurooppa-sopimus tuli voimaan 1 päivänä helmikuuta 1994(1),
sopimuspuolet päättivät assosiaationeuvoston päätöksellä N:o 2/1999(2) ottaa käyttöön kaksinkertaisen tarkkailun järjestelmän 1 päivästä huhtikuuta 31 päivään joulukuuta 1999, ja
tämän vuoksi on tarpeen säätää yhteisön soveltamissäännökset,
ON ANTANUT TÄMÄN ASETUKSEN:
1 artikla
1. Assosiaationeuvoston päätöksen N:o 2/1999 säännösten mukaisesti EHTY:n perustamissopimuksen soveltamisalaan kuuluvien Puolasta peräisin olevien liitteessä I lueteltujen tiettyjen rauta- ja terästuotteiden yhteisöön suuntautuvan tuonnin yhteydessä on 1 päivän huhtikuuta ja 31 päivän joulukuuta 1999 välisenä aikana esitettävä yhteisössä toimivien viranomaisten antama tarkkailuasiakirja.
2. Tämän asetuksen soveltamisalaan kuuluvien tuotteiden luokittelu perustuu yhteisön tariffi- ja tilastonimikkeistöön, jäljempänä "yhdistetty nimikkeistö" tai lyhennettynä "CN". Tämän asetuksen soveltamisalaan kuuluvien tuotteiden alkuperä määritetään yhteisössä voimassa olevien sääntöjen mukaisesti.
3. Liitteessä I lueteltujen tuotteiden tuonnissa yhteisöön on lisäksi esitettävä 1 päivän huhtikuuta ja 31 päivän joulukuuta 1999 välisenä aikana Puolan toimivaltaisten viranomaisten antama vientiasiakirja. Tuojan on esitettävä alkuperäinen vientiasiakirja viimeistään asiakirjan mukaisten tavaroiden toimitusvuotta seuraavan vuoden maaliskuun 31 päivänä. Lähetyspäivänä pidetään sitä päivää, jona tavarat lastataan viennissä käytettävään kuljetusvälineeseen.
4. Vientiasiakirjan esittämistä ei vaadita sellaisten tavaroiden osalta, jotka on lähetetty yhteisöön ennen tämän sopimuksen voimaantulopäivää, edellyttäen, ettei niiden määräpaikka ole muuttunut yhteisön ulkopuolisesta määräpaikasta yhteisön sisäiseen määräpaikkaan ja että näiden tavaroiden, joita vuonna 1999 sovellettavan ennakkovalvontamenettelyn mukaan voitiin tuoda vain esittämällä tarkkailuasiakirja, mukana on tällainen tarkkailuasiakirja.
5. Vientiasiakirjan on oltava liitteessä II esitetyn mallin mukainen. Se on tuotteita vietäessä voimassa kaikkialla yhteisön tullialueella.
2 artikla
1. Jäsenvaltioiden toimivaltaisten viranomaisten on annettava ilman eri toimenpiteitä 1 artiklan 1 kohdassa tarkoitettu tarkkailuasiakirja maksutta pyydetyille määrille viiden työpäivän kuluessa kenen tahansa mihin tahansa yhteisöön sijoittautuneen yhteisön tuojan esittämästä hakemuksesta. Toimivaltaisen kansallisen viranomaisen katsotaan vastaanottaneen hakemuksen viimeistään kolmen työpäivän kuluttua sen jättämisestä, jollei toisin todisteta.
2. Liitteessä III lueteltujen toimivaltaisten kansallisten viranomaisten antama tarkkailuasiakirja on voimassa kaikkialla yhteisössä.
3. Tarkkailuasiakirjan on oltava neuvoston asetuksen (EY) N:o 3285/94(3) liitteessä I olevan mallin mukainen. Seuraavien tietojen on oltava tuojan hakemuksessa ja siinä on otettava huomioon tietyistä euron käyttöön ottamiseen liittyvistä säännöksistä 17 päivänä kesäkuuta 1997 annetun neuvoston asetuksen (EY) N:o 1103/97(4) 2 artiklan säännökset.
a) hakijan nimi ja täydellinen osoite (mukaan lukien puhelin- ja telekopionumero sekä mahdollinen toimivaltaisten kansallisten viranomaisten käyttämä tunnusnumero) sekä arvonlisäverotunnus, jos tuonnista on maksettava arvonlisäveroa;
b) tarvittaessa tavaranhaltijan tai hakijan edustajan nimi ja täydellinen osoite (mukaan lukien puhelin- ja telekopionumero);
c) viejän täydellinen nimi ja osoite;
d) täsmällinen tavaran kuvaus, mukaan lukien
- tavaroiden kaupallinen merkki,
- yhdistetyn nimikkeistön (CN) koodi tai koodit,
- alkuperämaa,
- lähetysmaa;
e) yhdistetyn nimikkeistön nimikkeittäin ilmoitettu kilogrammoina ilmaistu nettopaino sekä määrä käytettynä yksikkönä, jos se on muu kuin nettopaino;
f) yhdistetyn nimikkeistön nimikkeittäin ilmoitettu euroina ilmaistu tavaroiden cif-arvo yhteisön rajalla;
g) ovatko kyseiset tuotteet kakkoslaatua tai vakiolaatua huonompaa laatua(5) kolmansista maista tulevien muusta kuin ensiluokkaisesta teräksestä valmistettujen tuotteiden tunnistamisessa jäsenvaltioiden tulliviranomaisten soveltamia arviointiperusteita koskevassa komission tiedonannossa vahvistettujen arviointiperusteiden mukaisesti;
h) tulliselvitystä varten ehdotettu ajanjakso ja paikka;
i) onko hakemus sama kuin edellinen samaa sopimusta koskeva hakemus;
j) seuraava hakijan päiväämä ja allekirjoittama ilmoitus, jossa on nimen selvennys suuraakkosin:
"Minä allekirjoittanut vakuutan, että tässä hakemuksessa olevat tiedot ovat oikeita ja vilpittömässä mielessä annettuja ja että olen sijoittunut yhteisön alueelle."
Tuojan on myös toimitettava jäljennös myynti- tai ostosopimuksesta ja proforma-laskusta ja/tai tavaran tuottaneen terästehtaan antamasta tuotantotodistuksesta sellaisissa tapauksissa, joissa tavaroita ei osteta suoraan tuotantomaasta.
4. Tarkkailuasiakirjoja voidaan käyttää vain niin kauan kuin järjestelyt tuonnin vapauttamiseksi pysyvät voimassa kyseisten liiketoimien osalta. Rajoittamatta voimassa oleviin tuontia koskeviin asetuksiin ja sopimuksen yhteydessä tehtäviin päätöksiin mahdollisesti tehtävien muutosten taikka sopimuksen tai kiintiön hallintoon mahdollisesti tehtävien muutosten soveltamista
- tarkkailuasiakirjan voimassaoloajaksi vahvistetaan neljä kuukautta,
- käyttämättömät tai osittain käytetyt tarkkailuasiakirjat voidaan uusia samaksi ajaksi.
5. Tuoja palauttaa tarkkailuasiakirjat ne antaneelle viranomaiselle niiden voimassaoloajan päätyttyä.
3 artikla
1. Jos liiketoimessa käytettävä yksikköhinta on vähemmän kuin viisi prosenttia suurempi kuin tarkkailuasiakirjassa ilmoitettu yksikköhinta tai tuontiin esitettyjen tuotteiden kokonaisarvo tai -määrä on vähemmän kuin viisi prosenttia suurempi kuin tarkkailuasiakirjassa ilmoitettu arvo tai määrä, se ei saa estää kyseisten tuotteiden luovutusta vapaaseen liikkeeseen.
2. Tarkkailuasiakirjojen hakemukset ja tarkkailuasiakirjat ovat luottamuksellisia. Ne on tarkoitettu ainoastaan toimivaltaisten viranomaisten ja hakijan käyttöön.
4 artikla
1. Jäsenvaltioiden on ilmoitettava komissiolle:
a) yksityiskohtaiset tiedot niistä määristä ja arvoista (euroina laskettuina), joille tarkkailuasiakirjoja annettiin, mahdollisimman säännöllisesti ja ajanmukaisesti ja viimeistään jokaisen kuukauden viimeiseen päivään mennessä;
b) kuuden viikon kuluessa jokaisen kuukauden lopusta yksityiskohtaiset tiedot kyseisen kuukauden aikana toteutetusta tuonnista, yhteisön ja sen jäsenvaltioiden tavarakauppaa kolmansien maiden kanssa koskevista tilastoista annetun neuvoston asetuksen (EY) N:o 1172/95 tietyistä soveltamissäännöistä 7 päivänä toukokuuta 1996 annetun komission asetuksen (EY) N:o 840/96(6) 26 artiklan mukaisesti.
Jäsenvaltioiden toimittamat tiedot on eriteltävä tuotteen, CN-koodin ja maan mukaan.
2. Jäsenvaltioiden on ilmoitettava havaitsemistaan poikkeavuuksista tai petoksista ja tarvittaessa perusteista, joiden vuoksi ne ovat jättäneet tarkkailuasiakirjan antamatta.
5 artikla
Kaikki tämän asetuksen mukaisesti tehtävät ilmoitukset on toimitettava Euroopan yhteisöjen komissiolle sähköisessä muodossa tätä tarkoitusta varten perustetun yhtenäisen verkon välityksellä, jollei pakottavista teknisistä syistä ole tarpeen käyttää tilapäisesti muuta toimitustapaa.
6 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä huhtikuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä maaliskuuta 1999.

Labels: 1
3
15
18